משרד הבריאות . הפיקוח על ניסויים בבעלי חיים הביקורת הנוכחית העלתה כי הסטודנטים באוניברסיטה עדיין אינם מקבלים תעודה המעידה על הכשרתם, למעט מקרים שבהם הם דורשים זאת כדי להציגה במוסדות אקדמיים אחרים. לדעת משרד מבקר המדינה, נוכח הזמן הרב שחלף מאז פרסום הוראות האוניברסיטה בנושא, ונוכח השינויים הרבים שחלו בתחום, על האוניברסיטה לעדכן את הנוהל האמור לעיל בהקדם ולחייב את הגורמים הנוגעים בדבר באוניברסיטה לנהוג על פיו. מהאמור לעיל עולה כי האוניברסיטה אפשרה זה שנים לסטודנטים ולחוקרים להיכנס לבתי החיות ללא בקרה ואף לבצע ניסויים. לדעת משרד מבקר המדינה, מצב זה אינו תקין כיוון שאינו עומד בדרישות החוק וכללי המועצה. כיוון שיש תחלופה תמידית של חוקרים וסטודנטים העוסקים בניסויים בבע"ח חשוב להביא לידיעת כל העוסקים במחקר באוניברסיטה את הכללים המעודכנים לטיפול בבע"ח שמשתתפים בניסוי. ראוי לוודא מפעם לפעם שהחוקרים והסטודנטים מאשרים בחתימתם כי הם מודעים לכללים הללו. הביקורת הנוכחית העלתה כי על אף הודעתה של אוניברסיטת תל -אביב שלפיה היא תפעל לעדכון הנוהל, עד אוקטובר 2010 היא לא עדכנה את ההנחיות לחוקרים, לא הפיצה בקרב החוקרים והסטודנטים קובץ הנחיות, ולא חייבה אותם לחתום, לפני שהחלו בעבודתם בבתי החיות, שההנחיות ונוהלי העבודה בב ית החיות נהירים להם. לדברי הווטרינר הקודם של האוניברסיטה, הוא שוחח עם הסטודנטים על כללי התנהגות בבתי החיות, אך הם לא נדרשו לקרוא נהלים כתובים, לא כל שכן לחתום עליהם. מממצאי הביקורת שלעיל עולה כי הפיקוח המתקיים באוניברסי טת תל - אביב על תהליך אישור הניסויים בבע"ח טעון שיפור. לדעת משרד מבקר המדינה, על האוניברסיטה לתת דעתה על הרכבי תת -הוועדות של הוועדה הפנימית העליונה ולדאוג שבכל תת -ועדה יהיה חבר שאינו מתחום מדעי החיים או הרפואה, ואשר אינו עוסק בניסויים בבע"ח. עליה גם להקפיד על ביצוע הנוהל למניעת ניגודי עניינים בעבודת הוועדות. על הוועדה הפנימית העליונה לגלות מעורבות רבה יותר בפעילותן של תת- הוועדות, בעיקר בהליך קבלת החלטותיהן לגבי הניסויים המתבצעים באוניברסיטה. . משרד מבקר המדינה העיר לאוניברסיטה כי עליה לבחון בהקדם דרכים להסדרת מילוי התפקידים האמורים בלא שיתעורר חשש לניגוד עניינים. לדעת משרד מבקר המדינה, השימוש בדפי המעקב על מנת לפקח על מצב בע"ח שמשתתפים בניסוי שלהם הוגדרה דרגת סבל גבוהה הוא ראוי ביותר. על האוניברסיטה לנקוט את האמצעים שקבעה כלפי חוקרים שעל פי דפי המעקב שמילאו לא פעלו לפי ההוראות והכללים וכן כלפי חוקרים שלא מילאו דפי מעקב כנדרש. הביקורת הנוכחית העלתה כי חל שיפור מסוים בתפקוד עובדי בתי החיות של האוניברסיטה בהשוואה לליקויים בפעילותם שצוינו בדוח הקודם. יחד עם זאת נמצא כי מקצת הליקויים שצוינו בדוח הקודם הנוגעים לעובדים ולחוקרים טרם תוקנו. כך, לדוגמה, נמצא כי אף שהמועצה קבעה כללים ולפיהם על עובדי בתי החיות לרענן את הכשרתם מדי פעם בפעם - הם לא עברו קורסי רענון כנדרש. . בהיות הווטרינר כאמור גם מנהל של אחד מבתי החיות, הוא למעשה מפקח על עצמו. גם לו היה שינוי בסדרי העבודה של הווטרינר בעקבות הממצאים שהועלו בדוח מ- 2004 , על האוניברסיטה היה לקבוע לעבודת הווטרינר סדרי בקרה ופיקוח טובים יותר וכן הסדר למניעת ניגוד העניינים המובנה בתפקידו בעניין בית החיות שהוא מנהל. הביקורת הנוכחית העלתה כי ההסדר שנקבע בשנת 2004 בעניין אופן חלוקת זמנו של הווטרינר וההחלטה של נציגי המועצה מפברואר 2007 אינם מתבצעים. וטרינר האוניברסיטה אינו נמצא שעתיים בכל יום בפקולטה למדעי החיים. כמו כן הוא אינו מתעד את ביקוריו בבתי החיות של האוניברסיטה. לדעת משרד מבקר המדינה, לנוכח הליקויים שעדיין נמצאו בבתי החיות באוניברסיטה60 , יש לשפר את יעילות הפיקוח של הווטרינר כדי שהוא יעמוד בדרישות המועצה והחוק. כמו כן עליו להקפיד לתעד את ביקוריו בבתי החיות כיוון שכך ניתן לוודא שהבקרה הנדרשת מתקיימת ושהערות הווטרינר מיושמות. הנהלת הרשות; מנהל הרשות לבתי חיות: כאמור, מנהל הרשות שהוא רופא וטרינר מכהן כווטרינר האוניברסיטה, ובמסגרת תפקידו זה הוא מפקח על וטרינרים נוספים. הוא אחראי גם לפיקוח על רווחת בעלי החיים בבתי החיות. נוסף על תפקידיו אלה מנהל הרשות מכהן גם כמנהל בתי החיות, וממונה למעשה על הפיקוח של בתי החיות שבניהולו ובכך יש חשש לניגוד עניינים מובנה. כמו כן נמצא כי מנהל הרשות עוסק בעצמו במחקר בבע"ח. מכאן שגם בהיבט זה הוא מפקח בכובעו כווטרינר המוסד על פעילותו המחקרית. בכל אלו יש כדי לעורר חשש לניגוד עניינים; חשש זה קיים גם כאשר וטרינרים אחרים, הכפופים למנהל הרשות, מפקחים על הניסויים שהוא מבצע בבע"ח. הועלה כי הקורס אינו רשום במדור הבחינות, וכי הסטודנטים לא חויבו לעמוד בבחינה בסיומו, בשונה מהקורס לשימוש בחיות מעבדה אחרות כאמור לעיל. על האוניברסיטה לוודא כי החובות בקורס זה יהי ו זהות לחובות בקורס האחר. . משרד מבקר המדינה מציין לחיוב כי האוניברסיטה נוקטת בעניין זה אמצעים שונים על מנת לפקח עד כמה שניתן על הניסויים באופן ראוי. לדעת משרד מבקר המדינה, על כל תת -ועדה לכלול חבר שאינו עוסק בניסויים בבע"ח, וזאת כדי שכל בקשה להיתר תיבחן לפי נקודות השקפה שונות לגבי ניסויים בבע"ח. הוועדה הפנימית באוניברסיטה לא ביצעה ביעילות את תפקיד הפיקוח על הניסויים ואין בידה הכלים לבצע זאת. על הנהלת האוניברסיטה לוודא שהפיקוח ייעשה בידי ועדה זו כנדרש ולשקול דרכים שיְיַ עלו את הפיקוח על הניסויים ואת הפיקוח על רווחת בע"ח באוניברסיטה. כמו כן על הנהלת האוניברסיטה לדאוג לכך שקביעת הרכב הוועדה הפנימית תיעשה בצורה תקינה וללא שמבקש הבקשה יוכל לבחון חבר ועדה שיבחן את בקשתו, כך שלא יעלה חשש שמעורבים בהחלטה שיקולים זרים. ממסמכי האוניברסיטה הנוגעים לעניין מצב בתי החיות עולה כי נפגעה היכולת לקיים מח קרים ונפגעה אף איכות המחקרים שהתקיימו. על האוניברסיטה ללמוד ממקרים אלו על המשמעויות החמורות שעשויות להיות לתחזוקה לקויה של בתי החיות. על המועצה לנקוט את כל האמצעים העומדים לרשותה כדי לוודא שבעלי החיים בבתי החיות יטופלו כנדרש ושהליקויים הנוגעים לניסויים בבע"ח באוניברסיטה יתוקנו לאלתר. לדעת משרד מבקר המדינה, בטיפול בבע"ח גדולים, ובכלל זה קופים, כלבים, חתולים וחיות משק, האוניברסיטה אינה צריכה לסמוך רק על כך שגורמים חיצוניים ייאותו לקלוט בע"ח אלה לאחר השימוש בהם לצורכי ניסויים, ומחובתה של האוניברסיטה לדאוג לשיקומם כחלק מהוצאות המחקר70 .בין בעצמה ובין באמצעות גורמים אחרים .כאמור בשנת 1998 פרסמה האוניברסיטה קובץ נהלים, הנחיות והוראות עבודה (להלן - נוהלי האוניברסיטה) באשר לשימוש בבע"ח לניסויים במחקר ובהוראה. הנהלים עודכנו בשנת 2004 ובשנת 2010 . הנהלים המעודכנים מבוססים, בין היתר, על הכללים שפרסמה המועצה ב- 1998 ועל כללי הניסויים בבע"ח מ - 2001 . הנהלים כוללים את מדיניות האוניברסיטה באשר לשימוש בבע"ח במחקר ובהוראה, מציינים את אחריות האוניברסיטה לטיפול בבע "ח, ומדגישים כי "כל פעילות בנוגע לבעל חיים... הנעשית בשטח האוניברסיטה... תבוצע רק על סמך הרשאה בכתב ומראש, מאת בעל התפקיד המוסמך לכך... הוועדות הקמפוסיות ... הנהלת הרשות לבתי חיות... דרישות ההרשאה... מחייבות ]הפנימיות[ את כל החוקרים מבצעי המחקר והן את כל האחראים, באוניברסיטה, על מעבדות ומתקנים בהם מבוצעת העבודה עם בעה"ח". הביקורת העלתה כי אף שהיועץ המדעי של המועצה פועל בשמה ומייצג אותה מול מוסדות המבצעי ם ניסויים בבע"ח, ואף שהמועצה רואה חשיבות רבה בתפקיד זה, היא לא הגדירה את סמכויותיו. הביקורת העלתה כי סולם דרגות הסבל נתון לפרשנותו האישית של מבקש האישור, ובשל כך יכול מבקש האישור להגדיר את דרגת הכאב והסבל של בעלי החיים כנמוכה ממה שהיא בפועל. כך, למשל, הועלה מקרה משנת 2007 במכללה האקדמית להנדסה ע"ש בראודה (להלן - מכללת בראודה), שבו ציינו מבקשי האישור כי יידרשו להשתמש במשככי כאבים לפני הניסוי, במהלכו ואף אחריו, אך קבעו כי הסבל שייגרם לבעלי החיים הוא בדרגה 3 בלבד. נמצא שהוועדה הפנימית במכללה לא הסבה את תשומת לבם של החוקרים לחוסר התאמה זה. משרד מבקר המדינה מעיר כי השימוש במשככי כאבים נזכר כאמור רק בהגדרה של דרגת סבל 4 , ועל כן לא ניתן לקבוע דרגת סבל3 במקרה כזה. לדעת משרד מבקר המד ינה, יש חשיבות מרובה להערכה מדויקת ככל האפשר של רמת הסבל של בע"ח המשמשים לניסויים, וקביעת הדרגה לכך היא הבסיס לוודא שהניסוי מתבצע בהתאם להיתר שניתן. על המועצה לבחון את הרגישות של הסולם האמור ולבדוק אם יש צורך להוסיף לו דרגות ביניים. מן הראוי גם לחדד את הנחיותיה בעניין קביעת דרגת הסבל על ידי החוקרים כך שהדבר יהיה נתון פחות לפרשנות האישית של מבקשי ההיתרים לניסוי או של הוועדות הפנימיות המוסדיות. מכל מקום, על המועצה לבחון אם יש מקום להנחות את הנוגעים בדבר כי בכל מקרה שבו יש התלבטות בקביעת דרגת הסבל, תיקבע הדרגה הגבוהה יותר (כלומר תתקבל החלטה לחומרה). מהאמור לעיל עולה כי על פי החוק והכללים העילה היחידה להמתת בע"ח היא לשם "המתת חסד", כלומר הפסקת סבל שלא ניתן להפסיקו או למנעו באמצעים אחרים. הביקורת העלתה כי לעתים נעשים ניסויים בבע"ח אשר אינם מסבים להם סבל או גורמים ל הם חוסר נוחות מועט, כגון ניסויים שבהם מתפתחים נוגדנים בדמם של בעלי החיים 45 , והמחקר שנעשה בהמשך הוא על הנוגדנים שבדם שנלקח מבעלי החיים; ניסויים שנעשו על ולדות של בע"ח ולא על בעלי החיים ששימשו להולדה שלהם וכו'. לאחר הניסויים האלה בעלי החיים מצויים במצב רפואי תקין ויכולים להמשיך לחיות כרגיל, או שניתן לרפאם מהתהליך הניסויי שהופעל עליהם ולהביא לכך שהמשך חייהם יהיה ללא סבל. מלבד זה, לעתים, בסיומם של ניסויים, נותרים בע"ח עודפים (שלא נעשו בהם ניסויים) 46 ,. אכסון בע"ח אלה הטיפול בהם והדאגה לרווחתם כרוכים, מן הסתם, בהוצ אות כלכליות למבצעי הניסויים ולמוסדות המחקר. מהאסמכתאות עולה כי במקרים כאלה מקצת מבעלי החיים נמסרים לפינות חי וכדומה, אך מרביתם מומתים47 . לדעת משרד מבקר המדינה, בהיעדר הקפדה על פרט חשוב זה, לא ניתן לדעת אם החוקר והמשתתפים האחרים בניסוי אכן עברו הכשרה מתאימה לעסוק בניסויים בבע "ח. על חברי הוועדה הפנימ ית של האוניברסיטה לדרוש מהחוקרים להקפיד לציין פרט זה בטופס הבקשה שלהם, ולא לאשר בקשה שהטופס עבורה לא מולא כראוי. מלבד הנפקת תעודה הנושאת מספר סידורי לכל מסיים קורס הכשרה, מן הראוי שהאוניברסיטה תנהל קובץ ממוחשב שבו רשומים פרטיהם של כל מסיימי קורסי ההכשרה שקוימו באוניברסיטה. כך תוכל הוועדה הפנימית לקיים מעקב אחר המשתתפים בניסויים, לאמת את הנתונים שמצוינים בטופסי הבקשות לניסויים, ולוודא שרק המורשים לקיים ניסויים בבע"ח לסוגיהם השונים עוסקים בכך. לניהולו של קובץ כזה חשיבות נוספת, שכן פרטיו יוכלו לשמש מקור לנתונ י המאגר המרוכז האמור להתנהל במועצה59 . . עוד נמצא בביקורת הנוכחית כי מאחר שלא הותקנה מערכת לבקרת כניסה לבתי החיות61 באוניברסיטה, למעט בבית החיות שבמרכז לחקר המוח, שהו שם גם חוקרים שלא עברו כלל הכשרה לטיפול בבע"ח, ובכך גבר הסיכון לפגיעה ברווחתם של בעל י החיים. האוניברסיטה גם לא הגדירה בנוהל את תפקידיהם של העובדים בבית החיות ולא חייבה אותם, כפי שהומלץ בדוח הקודם, לתעד את כל הפעולות החשובות הנעשות כחלק מהטיפול בבעלי החיים. הביקורת העלתה כי האוניברסיטה והמועצה לא הקפידו על מניעת ביצוע ניסויים בבע"ח ממי שאין בידו תעודת הרשאה ושלא ציין את מספרה הסידורי בטופס הבקשה לקבלת היתר לביצוע ניסויים בבע"ח. כן הועלה כי האוניברסיטה אינה נוהגת להעניק למסיימי קורס ההכשרה תעודה המעידה על עמידה בתנאי הקורס ואינה נותנת להם את המספר הסידורי של תעודת ההרשאה, וכי רק סטודנטים או חוקרים המבקשים תעודת הרשאה מקבלים אותה. הביקורת העלתה כי הרישומים על הכלובים שבכל בתי החיות שבאוניברסיטה אינם מכילים את כל הפרטים האמורים. כך לדוגמה לא רשומה על כל כלוב דרגת הסבל המרבית שנקבעה בהיתר לניסוי בבעל החיים שנמצא בו והדבר עלול להקשות על קיום בקרה יעילה על רווחת בע"ח. לדעת משרד מבקר המדינה, על האוניברסיטה לנקוט את הצעדים הדרושים לרישום ראוי על כלובי בעלי החיים כדי לשפר את הפיקוח על רווחת בעלי החיים והטיפול בהקטנת סבלם, אם נדרש. . בדיקה שביצע משרד מבקר המדינה בבית החיות ביוני 2010 העלתה שהליקויים שהוזכרו במכתבי החוקרים מהפקולטה למדעי החיים טרם תוקנו. עד מועד סיום הביקורת בדצמבר 2010 המשיך בית חיות זה להיות סגור. בתשובת האוניברסיטה בעניין זה (ראו להלן) צוין, בין היתר כי היא שוקלת להקים בית חיות חדש. מהאמור לעיל עולה כי הטיפול הלקוי של האוניברסיטה גרם סבל לבעלי החיים, בע"ח רבים הומתו שלא לצורך, הופסקו מחקרים, נגרמו הוצאות כספיות מיותרות, ונדרשו ניסויים חוזרים בבע"ח נוספים כדי לשחזר את המחקרים. לדעת משרד מבקר המדינה, בדיקות רפואיות סדירות של בעלי החיים, תיעוד של ביקורי הווטרינר, פעולות תקינות של עובדי בית החיות ובכלל זה שמירה קפדנית של הניקיון בבתי החיות, ושיפור התנאים הפיזיים במקום היו יכולים לצמצם ואולי אף למנוע לחלוטין את הזיהומים שהתגלו בבע"ח בבית החיות הדרומי. על האוניברסיטה לתקן את כל הדרוש תיקון בבתי החיות, וכן לבחון את תפקודה של הוועדה הפנימית ושל וטרינר האוניברסיטה החבר בה. נוכח המתואר לעיל, על המועצה לבחון את הפיקוח שהיא מקיימת במוסדות באמצעות וטרינרית המועצה במטרה לאתר, מבעוד מועד, מצבים דומים ואף חמורים יותר. לדעת משרד מבקר המדינה, על מ שרד הבריאות והמועצה להשלים בהקדם את הטיפול הנדרש כדי שהמערכת הממוחשבת תאפשר למשתמשיה נגישות קלה, דבר שיסייע בקיום פיקוח יעיל ועדכני יותר על המחקרים המתקיימים במוסדות השונים. לדעת משרד מבקר המדינה, על הוועדה הפנימית המאשרת את הניסוי לקבל את החלטתה על סמך בסיס מידע רחב הכולל את כל המידע הרלוונטי, ורק לאחר ששוכנעה כי השימוש בבע"ח בניסוי יוסיף על הידע המדעי או הרפואי הקיים. לכן יש מקום לבחון את האפשרות לשנות את טופס הבקשה האלקטרוני כך שמבקש ההיתר לניסוי בבע"ח יידרש לפרט ניסויים הדומים שביצע בבני אדם או בבע"ח (אם ביצע), וכן לדווח על ניסויים דומים שביצעו חוקרים אחרים, ככל שידוע לו עליהם. משרד מבקר המדינה מעיר כי בחלק מהמקרים השיקולים שעומדים לנגד עיניהם של המועצה והממונים על הנושא במוסדות שנבדקו אינם ראויים, שכן מדובר בשיקולים כלכליים הנעשים עקב קשיים של החוקרים והמוסדות לממן את הטיפול בבעלי החיים האמורים תוך התעלמות מרווחתם, בניגוד לחוק הניסויים. לדעת משרד מבקר המדינה, על המועצה והוועדות המוסדיות לבדוק את הדרך שבה נעשית הערכת החוקרים לגבי מספר בעלי החיים הדרושים לצורך הניסויים ולפתח דרכים לקביעת מספר מדויק יותר של בע"ח הדרושים לכל מחקר, כך שת ופחת ככל הניתן תופעת בעלי החיים ה"עודפים". מן הראוי שהמועצה תנחה את מוסדות המחקר כי בתקצוב הוצאות המחקרים הם יביאו בחשבון את העלויות הכרוכות בהמשך גידולם של בעלי החיים ה"עודפים" שהחוק אינו מתיר את המתתם. כמו כן יש לתת את הדעת על פתרונות לבעיית בעלי החיים ה קטנים, שמספרם גדול והטיפול בהם כרוך כאמור בבעיה כלכלית, וכן לשיקומם של בעלי החיים הגדולים. על המועצה להוציא הנחיות, כללים וקריטריונים מפורטים בעניין המקרים שבהם נדרשת המתת בע"ח הנותרים במצב רפואי תקין לאחר השימוש בהם בניסויים. .משרד מבקר המדינה בדק חוברות נהלים והנחיות לניסויים בבע"ח חיים שפרסמו 59 המוסדות32 בעלי ההיתר לקיים ועדות פנימיות, ושהועברו על ידם למועצה, ומצא כי ההנחיות שלהם עדיין מבוססות על חוברת הנהלים שהוציאה המועצה ב- 1998 , אף שישנם ביניהם כאלה שקיבלו את ההיתר לביצוע ניסויים לאחר שנת 2001 . הועלה כי מהמוסדות האוניברסיטאיים שנבדקו רק אוניברסיטת בר-אילן והאוניברסיטה העברית עדכנו את חוברת הנהלים שלהן והסתמכו על הכללים משנת 2001 ; כל בתי החולים שהעבירו את הנהלים שלהם הסתמכו על הכללים משנת 1998 ; רק חברה תעשייתית אחת עדכנה את הכללים שלה; ורק מכון מחקר אחד עדכן את הכללים והתבסס על הכללים מ- 2001 . לדעת משרד מבקר המדינה, על המועצה לדרוש מכל המוסדות לעדכן בהקדם את נוהליהם בהסתמך על הכללים שהיא פרסמה בשנת 2001 וחוברת ההדרכה שהיא פרסמה בשנת 2005 , ולמוסרם לידיה. כך תהיה אחידות, עד כמה שניתן, בפעולתן של הוועדות המוסדיות. לדעת משרד מבקר המדינה על המועצה לוודא שהמוסדות המחזיקים בהיתר לביצוע ניסויים מעסיקים וטרינר בהיקף המשרה שנקבע לצורך עמידה בתנאים להיתר. מהממצאים המתוארים בפרק זה עולה כי רווחת בעלי החיים המשמשים לניסויים באוניברסיטת בר -אילן לא נשמרה כראוי וכנדרש על פי חוק הניסויים. הועלה כי אירוע של זיהום נרחב חייב את המתתם של בע"ח רבים, ועקב כך נעשה שימוש בבע"ח נוספים לניסויים חוזרים. יש חשש כי הזיהום נגרם בגלל אי-הקפדה על תחזוקה ראויה של בתי החיות. הפרק מצביע אף על ליקויי פיקוח של האוניברסיטה על הניסויים בבע"ח. פיקוח תקין היה יכול להקטין את מספר הליקויים הקיימים. משרד מבקר המדינה רואה בחומרה את אי -דיווחה של הנהלת האוניברסיטה למועצה על אירועים שלפי חוק הניסויים וכלליו מחויבים היו בדיווח. על הנהלת האוניברסיטה לתת דעתה על מצב זה ולפעול בדחיפות לתיקונו. הביקורת הנוכחית העלתה כי הוועדה הפנימית העליונה מתכנסת אחת לשנה, אך בניגוד לאמור בתשובת האוניברסיטה, ואף שחלפו שש שנים ממועד פרסום דוח הביקורת הקודם, בתת-הוועדות שבאוניברסיטה עדיין לא שובץ חבר שאינו מתחו ם מדעי החיים או הרפואה. משרד מבקר המדינה מעיר כי על האוניברסיטה להשלים ללא דיחוי נוסף את טיפולה בנושא. לדעת משרד מבקר המדינה, הצורך בשילוב חבר ועדה נוסף, שאינו מתחום מדעי החיים או הרפואה, הוא צורך מהותי הנועד לסייע בקבלת החלטות המאזנות בין אינטרסים מנוגדים הנובעים משיקולים שאינם בתחום המחקרי. הותרת שיקול הדעת בעניין שילוב החבר הנוסף בתת - הוועדה בידי מְרַכֵּז הוועדה עלולה לפגוע ביישום ההמלצה. ככלל, הצורך בשילוב חבר זה בתת -הוועדה אינו תלוי נסיבות והוא רלוונטי לכלל המחקרים המתבצעים באוניברסיטה שבהם נעשה שימוש בבע"ח, ולכן אין לסייג את שילובו בהחלטת המְרַ כֵּז. על האוניברסיטה לבחון פעם נוספת את הנושא ולפעול להסדרתו. משרד מבקר המדינה מעיר כי על האוניברסיטה להקפיד על סימון אחיד של כל הכלובים, שיכלול את כל הפרטים הנזכרים, כיוון שהוא מאפשר לכל בעל תפקיד שצריך לפקח על רווחת בעלי החיים שבבתי החיות ועל מניעת סבל מיותר מהם למלא את תפקידו ביעילות. לדעת משרד מבקר המדינה על האוניברסיטה לקבוע בנוהל את כל הפרטים שיש לסמן על כל כלוב שבבית חיות ולקבוע דרך סימון אחידה. לדעת משרד מבקר המדינה, כיוון שהמועצה רואה כאמור חשיבות רבה בפעולות שמבצע היועץ המדעי, עליה לעגן בהקדם את מעמדו המינהלי בכללים שתקבע, ואף מוצע כי תשקול ליזום תיקון לחוק הניסויים שיגדיר את תפקיד היועץ המדעי בדומה להגדרה של תפקיד הווטרינרית. מבדיקה בתיקי המועצה עולה כי בשנים 2004 עד 2010 אישרה המועצה לשישה מוסדות אוניברסיטאיים, לחמישה מכוני מחקר, לחברת תעשייה אחת ולבית חולים אחד לקיים קורסים להסמכת עובדים לעבודה עם בע"ח. לדעת משרד מבקר המדינה, כיוון שהידע המדעי הולך ומתפתח בחלוף השנים ואף משתנה ומתעדכן וכך גם ההוראות המחייבות בנושא, יש חשיבות לכך שבתחום העבודה עם בע"ח יתקיימו מפעם לפעם קורסי רענון. על המועצה לקבוע מתכונת של קורסים כאלה ולהנחות את הגופים השונים העוסקים בניסויים בבע"ח לקיים השתלמויות בתחום זה. מן הראוי לקבוע כי כל מי שעוסק בעבודה עם בע"ח יהיה חייב להשתתף בקורסי רענון בתדירות שתקבע המועצה, כתנאי לאישור זכאותו לבצע ניסויים בבע"ח. 2. הביקורת העלתה כי חלק מהוועדות המוסדיות מאשרות טופסי בקשה להיתרים לניסויים בלא שמבקש ההיתר ציין בטופס הבקשה האלקטרוני, כנדרש, את פרטי קורס ההסמכה שעבר. לדעת משרד מבקר המדינה, על המועצה לנהל קובץ ממוחשב ובו מאגר הפרטים של כל מסיימי קורסי ההכשרה למיניהם. בכך יתאפשר לה, בין היתר, לקיים מעקב אחר המשתתפים בניסויים ולאמת את הנתונים שמצוינים בטופסי הבקשות לניסויים עם הפרטים שבמאגר זה, וכך היא תוכל לוודא שרק המורש ים לקיים ניסויים בבע"ח עוסקים בכך. כמו כן יוכלו המוסדות השונים להיעזר בקובץ זה בעת מעבר של חוקרים ממוסד למוסד. הביקורת הנוכחית העלתה כי לאחר פניות של יו"ר המועצה והמדען הראשי של משרד הבריאות למנכ"ל המשרד, הוגדל היקף משרתה של הווטרינרית מחצי משרה למשרה מלאה, וזאת כדי לשפר את איכו ת הפיקוח שלה. משרד הבריאות והמועצה הודיעו בתשובתם כי מינואר 2011 .תועסק במועצה וטרינרית נוספת במשרה חלקית לדעת משרד מבקר המדינה, טוב יעשו שאר המוסדות העוסקים בניסויים בבע"ח אם יאמצו מתכונת רישום זו של האוניברסיטה העברית. הביקורת באוניברסיטה העברית העלתה כי האוניברסיטה דואגת לכ ך שיהיו כמה דרגות של פיקוח על הניסויים בבע"ח, וכך מתקיים פיקוח ראוי הן על החוקרים והן על רווחת בעלי החיים. האוניברסיטה העברית הקפידה לעדכן את נהליה בנוגע לניסויים בבע"ח לפי כללי המועצה מ - 2001 . האוניברסיטה גם הקפידה להוציא הנחיות המגבילות את השימוש בבע"ח במערך ההוראה. לדעת משרד מבקר המדינה, מן הראוי שהמוסדות האחרים העוסקים בניסויים בבע"ח ינקטו גם הם צעדים ליישום נורמות עבודה חיוביות אלה. על האוניברסיטה לשפר את דרכי פעולתן של הוועדות הפנימיות לאישור ניסויים ושל תת -הוועדות שלהן, כך שבכל תת -ועדה ייכלל חבר שאי נו עוסק בניסויים בבע"ח. על הוועדות הפנימיות לנהל רישום מלא של דעות החברים תוך מעקב אחר הבקשות שבהן עיינו טרם התכנסה הוועדה. אין זה ראוי לאשרר באופן אוטומטי בקשות שלא נדונו. על האוניברסיטה גם לבחון ביסודיות את סוגיית החשש לניגוד העניינים בין תפקידיו השונים של מנהל הרשות לבתי חיות, ולהסדירה. .על הנהלת אוניברסיטת תל -אביב לפעול לשינוי ההרכב של הוועדות הפנימיות, למנות לוועדות חברים שאינם מתחום מדעי החיים או הרפואה, כך שלא יעלה חשש למעורבות של שיקולים זרים ולא ענייניים בהחלטות הוועדות. .בדיקת משרד מבקר המדינה בבתי החיות באוניברסיטה העלתה את הממצאים האלה: אין סימון אחיד על גבי הכלובים, וכל בית חיות נוהג בשיטת סימון שונה; חסרים פרטים חשובים בסימוני הכלובים (מספר האישור של הניסויים, מספר טלפון של החוקר ועוד); דרגת הסבל של בעלי החיים אינה מצוינת על הכלובים; לא נעשית בקרת כניסה לנכנסים לבתי החיות השונים. הועלה כי הוועדה הפנימית העליונה באוניברסיטה אינה מבצעת ביעילות את תפקיד הפיקוח על ניסויים בבע"ח. על הנהלת האוניברסיטה לוודא שפיקוח הוועדה ייעשה כנדרש ותקבע אמצעים לביצוע יעיל של הפיקוח, כדי למנוע מקרים שבהם נפגעת רווחתם של בעלי החיים בבתי החיות. נמצאו מקרים שבהם רווחת בעלי החיים באוניברסיטה לא נשמרה כראוי וכנדרש על פי חוק הניסויים. יש לתת את הדעת על כך שבמקרים מסוימים עלולה להיפגע עקב כך גם איכות המחקרים. על המועצה לתת דעתה על המצב המתואר בפרק זה ולנקוט את כל האמצעים העומדים לרשותה כדי לוודא שהפיקוח על הניסויים באוניברסיטה ייעשה כנדרש. הביקורת הנוכחית העלתה כי אף שהמבנה של בית חיות זה שופץ, עדיין נותרו בו ליקויים חמורים שגרמו לתמותת בע"ח ולסגירתו של בית החיות. התרעות על ליקויים אלה התקבלו משנת 2004 :. להלן הפירוט הביקורת העלתה כי בשנים האחרונות לא אויש תפקיד נאמן הבטיחות לאחר שהעובד שמילא תפקיד זה פרש מעבודתו בנובמבר 2007 . נוכח חשיבות התפקיד, על האוניברסיטה לנקוט צעדים כדי שנהליה בעניין מינוי נאמן בטיחות וביצוע התפקידים שיועדו לו יקוימו בכל בתי החי ות שהיא מפעילה. לדעת משרד מבקר המדינה, על הווטרינרית של המועצה לדווח לוועדת הביקורת של המועצה על תוצאות בירוריה בעניין תלונות המתקבלות במועצה בצירוף מסמכים מבססים. ועדת הביקורת צריכ ה לדרוש לקבל דיווח בכתב על תוצאות הבירור. משרד מבקר המדינה מעיר כי תיאור של תפקיד בנוסח של מכרז אינו תחליף להגדרה מפורטת של הסמכויות והאחריות המוטלים בפועל על ממלא התפקיד, וראוי להגדירו, כפי שכתבו משרד הבריאות והמועצה, "באופן מפורש ומפורט". הביקורת הנוכחית העלתה כי אף שיש בידי הווטרינרית ריכוז של מועדי הביקורים שקיימה בבתי חיות ובכללם ביקורי הפתע, ממצאי ביקורים אלה אינם מתועדים כראוי; הווטרינרית אינה רושמת את הממצאים שהעלתה בביקוריה בבתי החיות השונים, ולא ברור כיצד היא מקיימת מעקב אחריהם. עוד הועלה כי הווטרינרית אינה מכינה תכנית עבודה תקופתית שתסייע לה בקיום ביקורים במוסדות באופן מסודר. יצוין כי טכנאים מספקים סיוע טכני ולוגיסטי לחוקרים, השייכים לסגל האקדמי של האוניברסיטה, ואינם עוסקים בפועל במחקר. על כן רישומה של הטכנאית הנזכרת בטופס הבקשה להיתר כ"חוקר שותף" לא היה תקין, וראוי היה שהוועדה הפנימית תאשר את השתתפותה במעמד זה בניסוי. הביקורת הנוכחית העלתה כי מקצת מהחוקרים באוניברסיטה ממלאים את טופסי הבקשות באופן חלקי ולא מדויק, וכי הוועדה הפנימית אינה מקפידה על כך ואינה דורשת את תיקון הבקשות כתנאי לאישורן. להלן דוגמאות: לדעת משרד מבקר המדינה, הפניות החוזרות והנשנות של הדקן ושל חוקרים בכירים מלמדות על חשש באשר לרווחת בעלי החיים בבתי החיות באוניברסיטה, וכי עולות שאלות לגבי איכות הטיפול בהם ולגבי אופן השימוש בהם בניסויים. על מוסדות האוניברסיטה לקיים בהקדם דיון עקרוני בנושא על היבטיו השונים כדי להציע פתרונות הולמים וחלופות ראויות למצב זה. . משרד מבקר המדינה מצר על כך כי רק לאחר אירוע שבסופו נדרשה השמדת כל בעלי החיים בבתי החיות של המרכז, ננקטו צעדים משמעותיים. על האוניברסיטה לעדכן לאלתר את וטרינרית המועצה בפרטי מקרה חמור זה, שהתרחש כאמור בבית חיות המופעל בתנאי .SPF . עוד מעיר משרד מבקר המדינה, כי אין זה ראוי להשאיר את בחינת הנושא על היבטיו השונים לרבות האחריות האישית רק בידי האחראים לאירוע, ועל כן ראוי שהאוניברסיטה תקים ועדה בלתי תלויה אשר תבדוק את האירוע ותוסמך להסיק מסקנות, ובעקבות ממצאי הוועדה תנקוט האוניברסיטה את כל הצעדים הדרושים על מנת למנוע אירועים דומים בעתיד. על המועצה לבחון את נסיבות אירוע זה ולהסיק ממנו מסקנות לגבי שיפור דרכי הפיקוח שלה על הנעשה במוסדות שקיבלו היתר לביצוע ניסויים בבע"ח. נמצא כי אף שנקבע כי הווטרינר, המכהן כמנהל בית החיות במרכז, הוא גם מנהל מעבדה על פי תקנות הבטיחות בעבודה, הוא מעולם לא הכין כנדרש תכנית בטיחות. לעומתו, מנהלי בתי החיות האחרים הכינו מדי שנה בשנה תכניות כאלה. לדעת משרד מבקר המדינה, דרך תפקוד זו אינה אחראית ואינה מקצועית, ועל הגורמים באוניברסיטה המופקדים על הנושא לפעול לכך שהמתחייב מהוראות הבטיחות יבוצע ללא דיחוי נוסף. הביקורת העלתה כי לפי המסמכים שנמצאו באוניברסיטה, ועדת הבטיחות לא התכנסה ממאי 2006 , אף לא לאחר שהתרחשו אירועים בטיחותיים כאמור הדורשים הפקת לקחים ושיפור נהלים. בחוק הניסויים נקבע, כאמור, כי לא יינתן היתר לביצוע ניסוי בבע"ח אם ניתן להשיג את מטרת הניסוי בדרכים חלופיות סבירות. על כן על חוקר המבקש לקבל היתר כזה לבדוק את החלופות ולהחליט כי על הניסוי להתבצע בבע"ח. לדעת משרד מבקר המדינה על המועצה לבחון דרכים אשר יהיה בהן כדי לעודד ולהרחיב את השימוש בחלופות במסגרת ביצוע ניסויים. לעניין זה ראוי גם כי המועצה תפעל מפעם לפעם להפצה של מידע בקרב מוסדות המחקר על גילויים וחידושים הקיימים בתחום זה בעולם ותוודא כי מידע עדכני כזה עומד בבסיס הליכי הבחינה שמקיימות הוועדות הפנימיות בבואן לאשר ניסויים. הדבר יחייב את המועצה לקיים מעקב יסודי יותר אחר הליכי בחינה שמבצעות הוועדות הפנימיות בתחום זה. חוק הניסויים בא לאזן בין הצורך לבצע ניסויים בבע"ח לשם קידום המדע והרפואה ובין הצורך למזער את הסבל הנגרם לבעלי החיים. על פי חוק הניסויים, המועצה לניסויים בבעלי חיים היא המופקדת על הפיקוח על הניסויים. מהממצאים עולה כי המועצה אמנם תיקנה מקצת מהממצאים שהועלו בדוח מ - 2004 אך פיקוחה על המוסדות עדיין טעון שיפור. על המועצה להגדיר את מדיניותה, לקבוע לעצמה תקנון, להקים ועדות משנה קבועות נוספות שיסייעו למליאת המועצה לתפקד ביתר יעילות. על המועצה גם לפעול על מנת שנוכחות חבריה בדיונים תהיה גבוהה יותר, וכך ההחלטות שיתקבלו בדיוניה תשקפנה את דעת רוב חבריה. בהתחשב במספר המשמעותי של בע"ח שמשרד הביטחון משתמש בהם לצורך ניסויים, ועל מנת שיהיה ריכוז של מכלול הנתונים על שימוש בבע"ח, על המועצה להסדיר ק בלת נתונים כמותיים ממשרד זה ולכלול אותם בנתונים שהיא מפרסמת בעניין זה. לדעת משרד מבקר המדינה, מן הראוי כי משרד הבריאות, משרד הביטחון והמועצה יבחנו אם יש מקום לקבוע שפיקוח על ניסויים שאינם סודיים המתבצעים במשרד הביטחון יהיה בתחום הפיקוח הישיר של המועצה, ואם הדבר מצריך שינוי בחקיקה. על המועצה לוודא שהמוסדות השונים יפעלו לפי ההנחיות המובאות בחוברת ההדרכה שהיא הוציאה לגבי אופן השימוש בבע"ח במחקר ודרכי החזקתם, וכי המוסדות יעדכנו את הנחיותיהם בנושא בהתאם. על המועצה לשפר את שיטת הפיקוח שלה על הניסויים כך שהדיווחי ם שמגיעים אליה מן המוסדות ינותחו בסמוך לקבלתם. זאת על מנת לאפשר פיקוח יעיל וטיפול מהיר ככל האפשר בבעיות שמתגלות. על המועצה לאשר את תכנית העבודה של הווטרינרית שלה ולהנחותה לתעד ולדווח בכתב באופן שוטף על ממצאי ביקוריה במוסדות המבצעים ניסויים בבע"ח. נוסף על כך על המועצה לבחון האפשרות לעגן את מעמדו המינהלי וסמכויותיו של היועץ המדעי שלה בכללים שתקבע. על המועצה ומשרד הבריאות לפעול בהקדם להסדרת נושא גביית האגרות ולהכרעה בסוגיה אם המועצה תוכל להשתמש באגרות לשיפור יכולת הפיקוח שלה. לדעת משרד מבקר המדינה, כדי לשפר את הפיקוח על הניסויים, על המועצה לבחון ביסודיות את הממצאים המפורטים בדוח זה ולנקוט את הצעדים המתחייבים לתיקונם. לדעת משרד מבקר המדינה, לפני קבלת החלטה על מתן היתר לניסוי או על דחייתו על הוועדה הפנימית להקפיד לקיים דיון בהשתתפות כל חבריה. עיון של כל חבר ועדה בנפרד בבקשות, ללא שמיעת דעותיהם של חבריו לוועדה, מרוקן את המושג "ועדה" מתוכנו. גם לא ברור מי בסופו של דבר מקבל החלטה סופית במתכונת הקיימת, וכיצד מכריעים במקרה שבו הדעות חלוקות. נוסף על כך כיוון שבתהליך מתן ההיתר מועלות לעתים דרישות ולפיהן על החוקר לתקן את בקשתו, ראוי שהמידע על התיקונים שהתבקשו יובא לפני חברי הוועדה קודם ההחלטה הסופית. כמו כן אין מקום לכך שמבקש היתר יוכל לבחור את חבר הוועדה שמאשר את בקשתו, משום שבדרך זו יש חשש שהבחירה תיעשה משיקולים זרים ומבקש ההיתר יפנה לחבר ועדה שהוא סבור שיש סיכוי רב יותר שיאשר את בקשתו. על הוועדה להקפיד לתעד את החלטותיה, ובכלל זה לרשום בפרוטוקול הישיבה את הדעות השונות לגבי כל החלטה. לדעת משרד מבקר המדינה, ללא קשר לבעיות הטכניות הקיימות במוסד, הימשכות הטיפול של המועצה בנושא במשך יותר מארבע שנים אינה ראויה. עד מרס 2009 לא נמצא כי המועצה ביררה ובדקה מה מצבו של בית החיות במוסד. על המועצה לפעול בהקדם לתיקון הנדרש במוסד כפי שעולה מבדיקתה. בינואר 2011 כתב משרד האוצר, במענה על פניית משרד מבקר המדינה שקיבל[ בנדון, כי "המועצה לא השתמשה בסמכות ]ה על פי חוק הניסויים ולא פנתה לאגף האגרות באגף הכנסות המדינה לקביעת אגרה זאת (ומן הסתם גם לא באשר לקביעת אגרה ייעודית). במידה ותוגש פניה בנושא, בהתאם לחוק, תדון בכך בהתאם ועדת האגרות במשרד האוצר". לדעת משרד מבקר המדינה, האופן שבו טופל נושא גביית האגרות על ידי המועצה ומשרד הבריאות והתמשכותו על פני שנים לא היו ראויים; מהממצאים המפורטים בדוח הביקורת הנוכחי עולה כי היעדר משאבים מגביל את יכולת הפעולה של המועצה. על כלל הגורמים הנוגעים בנושא, ובכללם המועצה, משרד הבריאות ומשרד האוצר, לבחון את הנושא לעומקו ולברר ע ד תום את האפשרות להסדיר את גביית האגרות במתכונת שתאפשר את העברת הכספים לרשות המועצה. על משרד הבריאות והמועצה לפעול על פי האמור בתשובת משרד האוצר. 1. הביקורת הנוכחית העלתה כי טיפול המו עצה בנושא היה מועט: התקיים דיון בשיטת ניסוי חלופית אחת; בשנת 2008 דנה המועצה בנושא זה בוועדת אד -הוק לבחינת דרכי הבדיקה לנוכחות רעלנים פירוגנים 52 (על כך מפורט להלן); ובמאי 2009 שלח יו"ר המועצה הודעה לכל המוסדות בדבר קיומו של כנס בין-לאומי בנושא "אלטרנטיבות ב ניסויים בבעלי חיים" שהתקיים באוגוסט 2009 . לדעת משרד מבקר המדינה, על המועצה ועל הוועדה הפנימית של האוניברסיטה לבחון שילוב אלמנטים מעשיים בתכנית הקורס כנהוג במוסדות אחרים. הועלה כי המערכת הממוחשבת, האמורה לתת כלים למשתמשים בה ובהם היועץ המדעי של המועצה, אינה נוחה לתפעול. כאשר היועץ המדעי צריך לרכז נתונים שונים מהטפסים האלקטרוניים, להצליבם ולעבדם, הוא יכול להפיק את הדוחות הדרושים לו בעצמו רק באופן חלקי, ואם הוא מעוניין בדוחות מלאים עליו לבקש הפקה מיוחדת של דוחות ממנתח המערכות של משרד הבריאות. עוד הועלה כי פעולת המערכת הנוכחית אינה מאפשרת קבלת התרעות אוטומטיות על ניסויים בלתי תקינים בבע"ח. נוסף על כך גם החוקרים נתקלים בקשיים טכניים שונים בעת מילוי הטפסים במערכת. הועלה כי מוסדות האוניברסיטה לא קיימו דיון בממצאי דוח היחידה, והמלצותיו לא יושמו. לדעת משרד מבקר המדינה, על האוניברסיטה לקיים ללא דיחוי דיון בממצאי הדוח ובמסקנותיו ובמתחייב מהם. בביקורת הנוכחית הועלה כי המועצה טרם קבעה תקנון הקובע את סדרי עבודתה. יצוין כי בשנים 2006 -2009 התכנסה המועצה ארבע עד חמש פעמים בשנה (יותר מהנדרש בחוק). לדעת משרד מבקר המדינה, יש חשיבות רבה להרכב המועצה, ועל כן יש להקפיד שבישיבות המועצה ובעת קבלת החלטותיה תהיה נוכחות של הנציגים מהתחומים השונים הנזכרים לעיל. כמו כן, על מנת לוודא כי החלטות המועצה יתקבלו בהרכב ראוי של חבריה, עליה לקבוע מ ניין מזערי לקבלת החלטות עקרוניות ואת הרכבו של מניין זה, כך שתהיה בו נציגות למגוון התחומים. לדעת משרד מבקר המדינה, על המועצה לפעול להגברת נוכחות חברי המועצה בישיבות על מנת שההחלטות שמתקבלות בדיוניה ישקפו את דעת רוב החברים בה ולא את דעת המיעוט. מן הראוי גם לקבוע הסדרים להחלפת החברים שאינם משתתפים באופן רציף ברוב הישיבות. בבדיקה שעשה משרד מבקר המדינה עולה, כי בסוף דצמבר 2010 טרם אישר שר הבריאות את מינויו של נציג משרד המדע והטכנולוגיה; להלן הפרטים: הועלה כי מאוגוסט 2007 ועד אוגוסט 2010 לא הפנתה המועצה את תשומת לב שר הבריאות כי יש לפנות לשר המדע כדי שיימנה נציג של משרדו למועצה. לדעת משרד מבקר המדינה, אין זה תקין שהמועצה פעלה במשך תקופה ארוכה בהרכב חסר של חברים בניגוד לנדרש בחוק הניסויים. על שר הבריאות ועל שר המדע והטכנולוגיה לפעול ללא דיחוי למינוי נציג של משרד המדע למועצה. .לדעת משרד מבקר המדינה על המועצה לבחון את האפשרות להקים ועדות משנה קבועות נוספות לנושאים שונים, על מנת שתוכל לטפל כראוי בכל הנושאים שבאחריותה. ועדות כאלה יוכלו להתכנס בין התכנסויות המועצה ולהכין נושאים להחלטת המועצה או לקבל החלטות סופיות על פי הסמכויות שתיתן להן המועצה. כך יוגדל היקף הנושאים הנדונים, ולמועצה ייוותר די זמן לעיסוק בנושאים עקרוניים. הביקורת הנוכחית במוסדות שנבדקו מצביעה על כך שבתהליך האישור של בקשות לביצוע ניסויים בבע"ח לא שותפו במקרים רבים חברי תת - ועדות של הוועדות הפנימיות שאינם עוסקים בניסויים בבע"ח אשר יכולים לתת נקודת מבט שונה מאלה שעוסקים בניסויים כאלה. לדעת מ שרד מבקר המדינה על המועצה לעקוב בקפדנות אחר קיום הנחיותיה בקשר להרכב הוועדות הפנימיות ותת-הוועדות של ועדות אלה במוסדות שאושרה להם ועדה פנימית, ולוודא שהן כוללות גם חברים שאינם מתחום מדעי החיים או הרפואה, אשר אינם עוסקים בניסויים בבע"ח ואין להם זיקה לנושא זה בתוקף תפקידם או עיסוקם. הביקורת הנוכחית העלתה כי בשנים 2004 -2009 לא אישרה המועצה אף ועדה פנימית נוספת במוסדות תעשייתיים, אלא רק אישרה לכמה מהם לבצע ניסויים בבע"ח. המועצה הרחיבה את הפיקוח שלה על פעולות הוועדות הפנימיות וועדת ההיתרים הארצית 29 בנוגע למתן אישורים לניסויים בחברות ובמוסדות תעשייתיים על ידי כך שהטילה על הווטרינרית של המועצה לבדוק את הבקשות שמוגשות לוועדת ההיתרים הארצית ולקבוע אילו בקשות ראויות להיות מועברות לטיפולה של הוועדה ואילו בקשות יידחו או יוחזרו למגישיהן לתיקון. נמצאו מקרים בהם טיפול המועצה במוסדות שלא קיימו את החלטותיה בעניין היקף משרת הווטרינר היה לקוי. לדעת משרד מבקר המדינה, נוכח חשיבות היקף המשרה של הווטרינר לפיקוח על בריאותם ש ל בע"ח ורווחתם ובהתאם לחוק, יש חשיבות שהמועצה תטפל בחריגות מהנחיותיה במהירות וביעילות. משרד מבקר המדינה מעיר כי מנהל בתי החיות אמנם עשה סיורים בבתי החיות ופיקח על האופן שבו מתנהלים הדברים, אך העובדה שבסיוריו שבו ועלו ליקויים חמורים מלמדת שאין הקפדה על יישום המלצותיו ויש לטפל בכך לאלתר. בעיה נוספת שעולה משיטת פיקוח זו היא שתביעה של היועץ המדעי להעלאת דרגת החומרה41 של ניסוי הופכת לבלתי רלוונטית כאשר הניסוי כבר נמצא בעיצומו או הסתיים. המשמעות במקרה כזה היא כי לבעלי החיים שבניסוי נגרם סבל בדרגה שלא אושררה בידי המועצה, אולם כבר לא ניתן למנוע זאת. לדעת משרד מבקר המדינה, יש ספק בדבר האפקטיביות והיעילות של פיקוח מעין זה של המועצה על פעילות הוועדות הפנימיות של המוסדות, ולכן על המועצה לפעול לקיצור משמעותי בלוח הזמנים לקיום בדיקותיו של היועץ המדעי. כמו כן על המועצה להנחות את המוסדות להעביר אליה את הבקשות לקיים ניסויים קרוב ככל האפשר למועד שבו ניתן על ידי הוועדות הפנימיות של המוסדות אישור לניסויים אלה כדי שהפיקוח שלה ייעשה גם הוא קרוב למועד האישור שהתקבל. על המועצה גם לקבל מהיועץ המדעי דיווחים כוללים תקופתיים לגבי כל ועדת היתרים מוסדית, שמהם ניתן להסיק על איכות הבקרה של כל ועדה וועדה. .הועלה כי אף שהמועצה חוזרת ובוחנת משנת 2004 את האפשרות לגבות אגרה כפי שיתואר להלן, עד אוגוסט 2010 היא טרם התחילה בגביית האגרה. להלן הפרטים: משרד מבקר ה מדינה העלה כי מדצמבר 2006 ועד יוני 2009 לא פעלו משרד הבריאות והמועצה למיצוי בירור נושא זה ולא פנתה ליועץ המשפטי לממשלה על מנת שיכריע בסתירה לכאורה בין לשון חוק הניסויים ובין הוראת חוק יסודות התקציב. משרד מבקר המדינה העיר כי נוכח הליקויים החמ ורים שהועלו בבתי החיות באוניברסיטה, שחלקם חוזרים על עצמם, על הוועדה הפנימית העליונה לפעול בהקדם לשיפור נושא החזקת בעלי החיים ותחזוקת בתי החיות: לסייר בבתי החיות השונים, להתכנס לעתים קרובות יותר ולדרוש מהווטרינר לקיים פיקוח יעיל יותר על אופן הטיפול בבעלי החיים, זאת כדי לשמור על רווחתם כנדרש על פי חוק הניסויים. .חוק הניסויים בא לאזן בין הצורך לבצע ניסויים בבע"ח לשם קידום המדע והרפואה ובין הצורך למזער את הסבל הנגרם לבע"ח. המועצה לניסויים בבע"ח, המתמנה על ידי שר הבריאות, הופקדה על יישום החוק כדי לפקח על השימוש בבע"ח לצורך ניסויים ולדאוג שייעשה בהתאם לחוק. ראוי לציין כי המועצה תיקנה חלק מהליקויים שמבקר המדינה העיר עליהם בדוח מ- 2004 ., ויש לציין זאת בחיוב על האוניברסיטה לעדכן את התקנון שלה ולכלול בו הנחיות גם לגבי ניסויים בקופים. . מן האמור לעיל עולה כי בשיטת הפעולה הנוכחית של הוועדה הפנימית אין מתקיים פיקוח ראוי על מתן היתרים לניסויים בבע"ח באוניברסיטה. לדעת משרד מבקר המדינה, יש חשיבות מרובה לחברות בוועדה של אדם שאינו בעל עניין במחקרים אשר יכול לדון בבקשות להיתרים מנקודת מבט בלתי תלויה. ללא השתתפות של גורם כזה בוועדה, הרי שעמדותיה עלולות לשקף גישה של בעלי עניין המאשרים מחקרים זה לזה. יצוין כי אף גורם מגורמי הפיקוח על ביצוע ניסויים בבע"ח באוניברסיטה לא העיר על ליקוי משמעותי זה במילוי הטופס. לדעת משרד מבקר המדינה, במצב דברים זה לא ניתן לוודא שרק מי שעבר הכשרה ראויה עוסק בניסויים בבע"ח באוניברסיטה. על האוניברסיטה לנקוט ללא דיחוי צעדים להסדרת העניין. כיוון שחתימה ידנית על ההצהרה שבבקשה מציינת את מחויבותו האישית של המבקש לכתוב בהצהרה, על הוועדה הפנימית של האוניברסיטה להקפיד לדון ולאשר רק בקשות החתומות כנדרש. )(ה בבדיקה שעשה משרד מבקר המדינה בבית חיות זה ביוני 2010 הועלו ליקויים נוספים, כגון פיקוח לוקה בחסר על האנשים הנכנסים לבית החיות העלול להביא לכך שבעלי החיים יסבלו מזיהומים שונים ושהמחקרים שבהם הם משמשים ייפגעו; כניסה של חוקרים וסטודנטים שלא עברו קורס הכשרה בתחום מזעור הסבל לחיות מעבדה לבית החיות; היעדר פירוט ברישומים שעל גבי הכלובים, אי -ציון דרגות הסבל של בעלי החיים בניסויים. לדעת משרד מבקר המדינה, הפיקוח שעושה הוועדה הפנימית באוניברסיטה על הניסויים המתקיימים באוניברסיטה אינו פיקוח ראוי ומספק. על הנהלת האוניברסיטה לתת את דעתה בהקדם על סוגיה זו ולקבוע דרכים להגברת יעילותו של הפיקוח. נוכח הממצאים שהועלו בקשר ל עבודת הוועדה הפנימית למתן היתרים לניסויים בבע"ח באוניברסיטה, על המועצה לפעול לקבלת מידע שוטף על דרכי הפעולה של הוועדה הפנימית ולנקוט אמצעים שהחוק מעמיד לרשותה כדי לוודא את קיום הנחיותיה בנושא. בביקורת הנוכחית הועלה כי היועץ המדעי בודק את אישורי הניסויים הנזכרים באיחור של כשנה עד שנה וחצי מהתאריך שבו נתנו הוועדות הפנימית את אישורן. במקרים רבים פונה היועץ המדעי אל המוסד בו נתנו האישורים בבקשה להבהר ות בנוגע אליהם. במכתביו הוא דורש לקבל תשובה בתוך חודש מיום הפנייה להבהרות. לעתים עולות שאלות נוספות, וכך נגרם עיכוב ממושך אף יותר. יצוין כי בדיקת האישור בידי היועץ המדעי מתקיימת לאחר שהחוקרים במוסדות כבר קיבלו כאמור אישור מהוועדה המוסדית שלהם, ולעתים אף לאחר תחילת הניסויים. בחלק מהמקרים היועץ המדעי דורש לתקן את האישור לניסוי. הועלו דוגמאות בהן הדרישה לתיקון האישור הייתה כאשר הניסוי היה בעיצומו כבר או לאחר שהניסוי הסתיים. יחד עם זאת המועצה קיימת כבר כ-16 שנים, וניתן היה לצפות כי במהלך תקופה ארוכה זו היא תשכיל לגבש לעצמה שיטות פעולה יעילות ואפקטיביות לפיקוח על ניסויים בבע"ח; אולם מהממצאים עולה כי בעניין זה המועצה עדיין מתפקדת כמעט באותה מתכונת מהיום שנוסדה, וגם לא תיקנה את הליקוי העיקרי שעליו הצביע מבקר המדינה בדוח הקודם - אי- ]המוסדיות הפנימיות [ הקמת "מנגנון שיאפשר לה לוודא שהוועדות מתפקדות כנדרש". על המועצה לבצע בהקדם ארגון מחדש של שיטות עבודתה ולגלות גישה פעילה יותר בעניין ריכוז ידע על הנעשה בתחום הניסויים בבע"ח בארץ ובעולם וכן בנוגע לחלופות אפשריות לניסויים בבע"ח כדי שישמשו תשתית של ידע לחברי המועצה, לחברי הוועדות הפנימיות של המוסדות שקיבלו היתר לקיים ועדות כאלה ולחוקרים השונים. בידי המועצה עדיין אין כלים יעילים ואמצעים לקבלת מידע על יעילות הפעולה של הוועדות הפנימיות. על המועצה לנקוט צעדים ארגוניים שיאפשרו לה לבחון בהקדם את הדיווחים שהיא מקבלת מן המוסדות על הניסויים המתבצעים בהם, וזאת כדי שתוכל במקרים המתאימים להגיב עליהם בסמוך למועד קבלתם. עליה גם לנקוט את הצעדים הדרושים כדי שהבקרה שהיא מקיימת על המוסדות הללו תהיה יעילה יותר. על המועצה לפעול על מנת שנוכחות חבריה בדיונים שהיא מקיימת תהיה גבוהה יותר, כך שההחלטות שמתקבלות בהם ישקפו את דעת רוב חבריה. כאמור, המועצה אמורה לכלול חוקרים העוסקים בניסויים בבע"ח, נציגים של ארגונים למען בע"ח ונציגים של משרדי ממשלה שונים. בהיעדר הקפדה על מגוון זה של חברים במועצה ובהיעדר קביעה של הַמִ נְ יין החוקי לקבלת החלטות עקרוניות, גוברת לעתים קרובות דעתם של המצדדים בכיוון מסוים, וכך לא נשמר האיזון שאליו שאף המחוקק בעניין זה. על המועצה ומשרד הבריאות גם לפעול להסדרת נושאים עקרוניים הדורשים לעתים הבהרה של החוק או הכללים, ובכלל זה עליהם להסדיר בשיתוף משרד האוצר את נושא גביית אגרות שתמורתן תשמש למימון המנגנונים הדרושים לשי פור יכולת הפיקוח שלה. על המועצה לתת את הדעת על החשש לניגוד עניינים מובנה בתפקידיהם של הווטרינרים במוסדות השונים ולפעול למציאת פתרון לסוגיה. על המועצה גם לתת את הדעת לפעולות הנדרשות מצדה למניעת המתה של בע"ח ששימשו לניסויים הנעשית מסיבות כלכליות, ולמציאת פתר ונות הולמים לסוגיית שיקום בע"ח שהניסוי אינו מחייב את המתתם. הממצאים שהעלתה הביקורת לגבי קיום החוק והמתחייב ממנו על ידי אוניברסיטאות בר-אילן ותל -אביב מצביעים על ליקויים בטיפולם ברווחת בע"ח שיש בהם אף חשש לפגיעה באיכות המחקרים המבוצעים בהן. הנהלות אוניברסיטא ות אלה נושאות באחריות לנושא ועליהן לפעול לאלתר לתיקון הליקויים שהועלו בביקורת זו; על המועצה לעקוב אחר פעולות אלה ולוודא את תיקון הליקויים. הועלה כי אף כי שבנוהל האוניברסיטה נקבע כי מְרַכֵּז הוועדה הפנימית העליונה יפיץ בקרב חבריה את הפרוטוקולים של דיוני תת -הוועדות והחלטותיהן, דבר זה עדיין לא נעשה. על האוניברסיטה לוודא שנוהל זה יקוים על ידי מְרַכֵּ ז הוועדה.
בסעיף 17 (ב) לחוק הניסויים נקבע כי "מוסד ידווח למועצה, בכתב, על כל בעיה או תקלה מיוחדת שהתעוררה, סמוך ככל הניתן למועד האירוע ". הביקורת העלתה כי הוועדה הפנימית לא דיווחה להנהלת האוניברסיטה על האירוע הנזכר. עוד הועלה כי וטרינר האוניברסיטה לא וידא כי הוועדה הפנימית דיווחה להנהלת האוניברסיטה על תוצאות הבדיקות הנזכרות של הווטרינר ועל הצעדים שהוא המליץ לנקוט. בהיעדר הדיווח לא התריע הווטרינר עצמו לפני ההנהלה על המצב. מאחר שלא הגיע לידיה המידע האמור לעיל, לא הייתה יכולה הנהלת האוניברסיטה לד ווח למועצה כנדרש על המקרה החמור האמור. יצוין כי לפי חוק הניסויים, על הוועדה הפנימית ועל וטרינר האוניברסיטה שחבר בה הייתה מוטלת החובה לדווח על המצב בבית החיות להנהלת האוניברסיטה ולוודא שהיא דיווחה למועצה. יש לראות בחומרה את אי- הדיווח של הוועדה הפנימית ושל ה ווטרינר בעניין זה. אילו פרטי אירוע חמור זה היו מובאים על ידי האוניברסיטה לידיעת המועצה, היא הייתה מורה לווטרינרית שלה לבקר בבית החיות כדי לבדוק אם הוראות החוק מתקיימות ולשקול את הצעדים הנדרשים. לדעת משרד מבקר המדינה יש לראות בחומרה את התנהלות האוניברסיטה בנושא ואת העובדה שמקרה זה לא נבדק באופן יסודי על ידי האוניברסיטה ושלא הפיקה את הלקחים המתבקשים מכך.